Exemple d’assentiment de menors (prèviament autoritzats pels seus tutors legals)

Títol del projecte de recerca

Pràctiques alimentàries dels menors escolaritzats a Catalunya.

Si us plau, llegeix amb molta atenció aquest escrit abans de decidir si vols participar en aquest estudi.

Objectiu de la investigació

El propòsit d’aquesta investigació és saber quins costums tenen els joves de Catalunya a l’hora de menjar, tant a l’escola com de vacances, a casa, en les celebracions, etc. per tal...

Implicació de la participació en l’estudi, explicat de forma accessible

Et demanarem, en primer lloc, que ens diguis què recordes haver menjat o begut durant la darrera setmana. També et demanarem que ens diguis quins aliments i begudes t’agraden més d’una llista il·lustrada que t’ensenyarem. Per acabar, farem un taller de preparació d’un àpat seleccionat pel grup classe amb l’ajut del teus mestres.

(...)

Durada

L’enquesta té una durada de 20 minuts aproximadament. I el taller per preparar l’àpat té una durada de 50 minuts.

Riscos i beneficis

No hi ha riscos de cap tipus en la teva participació. Aquest estudi ens ajudarà a conèixer millor com mengeu els joves.

Compensació

No està prevista cap compensació per participar-hi.

Participació voluntària

La teva participació en aquest estudi és completament voluntària. No passa res si no vols participar-hi.

Dret a retirar-te de l’estudi

Si t’ho repenses pots deixar de contestar les nostres preguntes en qualsevol moment sense conseqüències negatives; només ens ho has de dir i no cal cap explicació.

Ús de les dades

Les teves respostes només seran llegides pels investigadors de l’estudi i seran conservades durant un temps un cop acabat l’estudi.

Enregistraments i ús de testimonis del fill, qui també podrà assentir o no

\_\_Estic d’acord que s’enregistri en (àudio/vídeo) l’entrevista.

\_\_Estic d’acord que es facin citacions literals de les meves intervencions sense mencionar el meu nom i que es reprodueixin en àudio i vídeo intervencions meves sense mencionar el meu nom.

\_\_ Estic d’acord que les meves intervencions d’àudio i vídeo es facin servir per a finalitats de divulgació científica, sempre que es prenguin les mesures necessàries per preservar la meva identitat.

\_\_ No vull que informeu els meus pares sobre mi ni els meus gustos.

\_\_No vull que informeu els meus pares sobre mi ni els meus gustos, excepte en cas que hi hagi un problema de salut greu.

Persona de contacte

En cas de dubte o consulta pots contactar amb el teu mestre.

Assentiment, pot ser oral si fos necessari

* He entès la informació sobre el projecte de recerca i he tingut l’oportunitat de fer preguntes, les quals se m’han respost.
* Estic d’acord a participar-hi voluntàriament.

Nom i cognoms del/de la menor d’edat participant \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_

Investigador/a:

Signatura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_